Óscar Rodríguez

Óscar Rodríguez Arnaiz (tuntud lihtsalt ka kui Óscar; sündinud 28. juunil 1998 Talavera de la Reinas) on Hispaania jalgpallur, kes mängib ründav poolkaitsjana Hispaania kõrgliigaklubi Celta de Vigo ja Hispaania jalgpallikoondises.

Ta alustas klubikarjääri Madridi Realis, mille noorteakadeemiaga liitus ta 2009. aastal. Hooajal 2017–18 mängis ta Madridi Reali reservmeeskonnas Hispaania tugevuselt kolmandas liigas, kus ta lõi sel hooajal kuus väravat. Madridi Reali põhimeeskonnas debüteeris 28. novembril 2017 karikamängus CF Fuenlabrada vastu.

Aastatel 2018–2020 mängis ta Madridi Realist laenul Hispaania kõrgliigaklubis Leganés. Hispaania kõrgliigas tegi ta debüüdi 16. septembril 2018 mängus Villarreali vastu. Esimese värava lõi ta Hispaania kõrgliigas kaheksa päeva hiljem mängus FC Barcelona vastu. Hooajal 2019–20 oli Óscar üheksa väravaga Leganése suurim väravakütt, kuid ei suutnud sellega vältida klubi langemist kõrgliigast välja.

2020. aasta suvel siirdus ta 13,5 miljoni euro eest Hispaania kõrgliigaklubisse Sevilla. 2022. aasta jaanuaris läks ta hooaja lõpuni laenule Getafesse. 2022. aasta juulis läks ta üheks hooajaks laenule Celta de Vigosse.

Hispaania jalgpallikoondises debüteeris Óscar 3. septembril 2020 UEFA Rahvuste Liiga mängus Ukraina vastu.

Kategooria:Hispaania jalgpallurid
Kategooria:Real Madrid CF mängijad
Kategooria:CD Leganése mängijad
Kategooria:Sevilla FC mängijad
Kategooria:Getafe CF mängijad
Kategooria:Celta de Vigo mängijad
Kategooria:La Liga mängijad
Kategooria:Sündinud 1998